钦定古今图书集成/明伦汇编/氏族典/第084卷 > 胡应炎
## 钦定古今图书集成/明伦汇编/氏族典/第084卷 > 胡应炎

按《武进县志》：“应炎，字焕卿，宿八世孙。咸淳初进士。元
兵至常，郡守署为节度判官。应炎归，遣弟应登奉母
及妻子出城，曰：‘若避以存吾宗。选壮士三千人自将
乘城，树栅缮器，为守备计。伯颜命元帅唆都率兵二
十万围城，应炎与诸将分门出战，各大捷，杀其将校
甚众。唆都益师攻之，发火烧栅，楼堞尽毁，城陷，应炎’”
巷战至州学前，力屈就擒。唆都曰：“若即多杀吾将校
者耶？”应炎曰：“吾欲杀汝，何将校耶？恨力不及耳。”唆都
怒，杀之。